ह्युमर तथा सोसल कमेडी ड्रामामा निर्मित फिल्म ‘जय भोले’ को अफिसियल ट्रेलर सार्वजनिक भएको छ । बिहीवार राजधानीको कुमारी हलमा एक कार्यक्रम गरि कलाकार र निर्माण टिमको उपस्थितिमा ट्रेलर पत्रकारलाई देखाएपछि यूट्युबमा अपलोड गरिएको हो । ट्रेलरमा प्रेम, द्वन्द्व, हाँसो, रोदन सबै खुराकलाई देख्न सकिन्छ । साथै अभिनेत्री स्वस्तिमा खड्कालाई पाउन तीन पुरुष पात्रको तछाडमछाडलाई कमेडी शैलीमा देखाइएको छ ।
फिल्मको कथा अभिनेता खगेन्द्र लामिछानेले लेखेका हुन् भने उनको फिल्ममा पनि प्रमुख भूमिकामा रहेको छ। निर्देशन अशोक शर्माद्वारा निर्मित फिल्म ‘जय भोले मा स्वस्तिमा खड्का, खगेन्द्र लामिछाने, सौगात मल्ल, सलोन बस्नेत, बुद्धि तामाङ, राजाराम पौडेल, बसुन्धारा भुषाललगायतका कलाकारहरुको अभिनय रहेको छ । निर्देशक शर्माको फिल्ममा निर्माण र अभिनय पनि छ । ‘जय भोले’ मा पुरुषोत्तम प्रधानको छायांकन रहेको छ भने राजनराज सिवाकोटी र कल्याण सिंहको संगीत रहेको छ । राज ढुंगानाको सम्पादन रहेको फिल्ममा बसन्त श्रेष्ठको नृत्य र रोशनविक्रम भट्टराईको एक्सन रहेको छ ।